Nariadenie Komisie (ES) č. 361/2002
z 27. februára 2002,
ktoré mení a dopĺňa nariadenie (ES) č. 936/97 otvárajúce a spravujúce colné kvóty pre vysokokvalitné čerstvé, chladené a mrazené hovädzie mäso a mrazené bizónie mäso
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], naposledy zmenené a doplnené nariadením Komisie (ES) č. 2345/2001 [2],
so zreteľom na nariadenie Komisie (ES) č. 936/97 z 27. mája 1997 o otvorení a správe colných kvót pre vysokokvalitné čerstvé, chladené a mrazené hovädzie mäso a mrazené bizónie mäso [3], naposledy zmenené a doplnené nariadením (ES) č. 134/1999 [4], a najmä jeho článok 7 (2),
keďže:
Kanada ustanovila nový orgán, ktorý je splnomocnený vydávať osvedčenia o pravosti. Príloha II k nariadeniu (ES) č. 936/97 by preto mala byť zmenená a doplnená,
PRIJALA TOTO NARIADENIE:
Článok 1
Týmto sa v prílohe II k nariadeniu (ES) č. 936/97 nahrádza názov orgánu "Food Production and Inspection Branch - Agriculture Canada, Direction Générale "Production et inspection des aliments" - Agriculture Canada" názvom "Canadian Food Inspection Agency - Government of Canada/Agence canadienne d'inspection des aliments - Gouvernement du Canada".
Článok 2
Toto nariadenie nadobúda účinnosť 28. februára 2002.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 27. februára 2002